Na temelju članka 13. stavka 4. Zakona o zaštiti od požara („Narodne novine“ broj 92/10), članka 42. Statuta Općine-Orsera ("Službene novine Općine Vrsar-Orsera", broj 2/21) Općinsko vijeće Općine Vrsar-Orsera, Procjene ugroženosti od požara za područje Općine Vrsar-Orsera („Službene novine Općine Vrsar“ broj 6/15), Plana zaštite od požara Općine Vrsar-Orsera („Službene novine Općine Vrsar“ broj 6/15), Općinsko vijeće Općine Vrsar-Orsera na sjednici održanoj dana \_\_\_\_\_\_\_\_\_\_\_\_\_. godine donijelo je

**GODIŠNJI PROVEDBENI PLAN**

**UNAPREĐENJA ZAŠTITE OD POŽARA NA PODRUČJU OPĆINE VRSAR-ORSERA ZA 2023. GODINU**

**Članak 1.**

U cilju postizanja učinkovitije i efikasnije razine zaštite od požara i tehnoloških eksplozija na području Općine Vrsar-Orsera, Općinsko vijeće Općine Vrsar-Orsera donosi Godišnji provedbeni plan unapređenja zaštite od požara na području Općine Vrsar-Orsera za 2022. godinu (u daljnjem tekstu: Provedbeni plan).

**Članak 2.**

Za unapređenje mjera zaštite od požara na području Općine Vrsar-Orsera, u 2023. godini potrebno je provesti organizacijske mjere, tehničke mjere, urbanističke mjere te organizacijske i administrativne mjere zaštite od požara na otvorenom prostoru, kako bi se smanjila razina opasnosti od nastajanja i širenja požara.

**1. ORGANIZACIJSKE MJERE**

**1.1. Vatrogasne postrojbe**

1. Sukladno izračunu o potrebnom broju vatrogasaca iz Procjene ugroženosti od požara i tehnoloških eksplozija za područje Općine Vrsar-Orsera, potrebno je osigurati potreban broj operativnih vatrogasaca.

***Izvršitelj zadatka****: Područna vatrogasna zajednica Poreč*

1. U vatrogasnim postrojbama dobrovoljnih vatrogasnih društava organizirati vatrogasna dežurstva tako da se osigura djelotvorna i pravodobna operativnost vatrogasne postrojbe, kao i cjelovita prostorna pokrivenost Općine Vrsar-Orsera u slučaju izbijanja požara (posebice tijekom razdoblja povećane opasnosti od izbijanja požara - ljetni period).

***Izvršitelj zadatka:*** *Područna vatrogasna zajednica Poreč*

1. Izvršiti stručni nadzor nad stanjem opremljenosti i osposobljenosti i postrojbi dobrovoljnih vatrogasnih društava na području Općine Vrsar-Orsera te voditi brigu o njihovom kontinuiranom osposobljavanju.

***Izvršitelj zadatka:*** *Vatrogasna zajednica Istarske županije*

1. Sukladno Proračunu Općine Vrsar-Orsera za 2023. godinu, planski koristiti osigurana financijska sredstava za redovito funkcioniranje, opremanje i osposobljavanje *Javne vatrogasne postrojbe centar za zaštitu od požara Poreč i DVD Vrsar*

***Izvršitelj zadatka:*** *Područna vatrogasna zajednica Poreč*

**1.2. Normativni ustroj zaštite od požara**

1. Izvršiti usklađivanje svih podataka i odrednica Procjene ugroženosti od požara i tehnoloških eksplozija za područje Općine Vrsar-Orsera s novonastalim uvjetima.

***Izvršitelj zadatka:*** *Općina Vrsar-Orsera*

1. Izvršiti usklađivanje svih podataka i odrednica Plana zaštite od požara za područje Općine Vrsar-Orsera s novonastalim uvjetima.

***Izvršitelj zadatka:*** *Općina Vrsar-Orsera*

1. Uskladiti Plan motrenja, čuvanja i ophodnje otvorenog prostora odnosno donijeti operativne planove vezano za pripremu protupožarne sezone u 2023. godini.

***Izvršitelj zadatka****: Područna vatrogasna zajednica Poreč, Općina Vrsar Orsera*

**2. TEHNIČKE MJERE**

**2.1. Vatrogasna oprema i tehnika**

Opremanje vatrogasnih postrojbi izvršiti sukladno važećim propisima, prvenstveno vatrogasnim odijelima, vatrogasnim čizmama, vatrogasnim opasačima, kompletima i kacigama za šumske požare.

***Izvršitelj zadatka:*** *Područna vatrogasna zajednica Poreč*

**3. URBANISTIČKE MJERE**

**3.1. Prostorno planska dokumentacija**

U postupku donošenja prostorno planske dokumentacije (prvenstveno provedbene) ovisno o razini prostornih planova obavezno je primijeniti mjere zaštite od požara sukladno važećim propisima.

***Izvršitelj zadatka:*** *Općina Vrsar-Orsera*

**3.2. Naselja**

U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba potrebno je osigurati stalnu prohodnost vatrogasnih pristupa i putova evakuacije.

***Izvršitelj zadatka:*** *Općina Vrsar-Orsera, Područna vatrogasna zajednica Poreč, pravne osobe koje upravljaju javnim cestama prema važećim propisima, pravne osobe koje su vlasnici većih kompleksa.*

**3.3. Hidrantska mreža za gašenje požara i tlak za gašenje požara**

Potrebno je osigurati minimalne količine vode za gašenje požara i tlak u hidrantskoj mreži i izvršiti radnje za potpunu usklađenost hidrantske mreže s važećim propisima. Hidrante je potrebno obilježiti odgovarajućim propisanim oznakama.

***Izvršitelj zadatka:*** *Istarski vodovod d.o.o.*

**4. ORGANIZACIJSKE I ADMINISTRATIVNE MJERE ZAŠTITE OD POŽARA NA OTVORENOM PROSTORU**

1. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara.

***Izvršitelj zadatka:*** *Općina Vrsar-Orsera*

1. U područnim dobrovoljnim vatrogasnim društvima osigurati dežurstva i ophodnju u vrijeme povećane opasnosti od požara. Radi sprječavanja nastajanja i suzbijanja požara redovito provoditi šumsko uzgojne radove, uređivati protupožarne putove i uklanjati lako zapaljive materijale koji bi mogli izazvati požar ili omogućiti odnosno olakšati njegovo širenje.

***Izvršitelj zadatka****: Područna vatrogasna zajednica Poreč, Hrvatske šume d.o.o.*

1. Cisterne i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

***Izvršitelj zadatka****: Općina Vrsar-Orsera, fizičke i pravne osobe koji su vlasnici zemljišta na kojem se nalaze pričuve vode za gašenje požara.*

1. Obvezan je nadzor i skrb nad županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprečavanja nastajanja i širenja požara po njemu. Stoga je obavezno čišćenje zemljišnog pojasa uz ceste od lakozapaljivih tvari, odnosno onih tvari koje bi mogle izazvati požar ili omogućiti odnosno olakšati njegovo širenje.

***Izvršitelj zadatka:*** *Hrvatske ceste d.o.o., Županijska uprava za ceste Istarske županije, Općina Vrsar-Orsera*

1. Koristeći sve oblike javnog priopćavanja (radio, tisak, plakati, letci i slično, web) sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

***Izvršitelj zadatka****: Općina Vrsar-Orsera, Područna vatrogasna zajednica Poreč*

1. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

***Izvršitelj zadatka:*** *Općina Vrsar-Orsera, Područna vatrogasna zajednica Poreč*

1. Poljoprivredno zemljište mora se obrađivati uz primjenu agrotehničkih mjera kojima se propisuje njegovo korištenje na način da se ne umanjuje njegova vrijednost. Radi sprječavanja požara na poljoprivrednom zemljištu korisnici su dužni uređivati i održavati rudine, međe i živice, poljske putove i kanale. Potrebno je uz međe preorati ili očistiti zemljište zatravljeno suhim biljem i biljnim otpadom, uklanjati suhe biljne ostatke nakon provedenih agrotehničkih mjera najkasnije do 1. lipnja tekuće godine, a suhe biljne ostatke nakon žetve, berbe i slično najkasnije u roku 15 dana. Uništavanje biljnih otpadaka i korova spaljivanjem na poljoprivrednom zemljištu može se obavljati isključivo uz poduzimanje odgovarajućih mjera zaštite od požara propisanih zakonom i propisima donesenim na temelju zakona uz prethodno obavještavanje nadležnog vatrogasnog društva o namjeri spaljivanja biljnog otpada i korova.

 ***Izvršitelj zadatka:*** *Općina Općina Vrsar-Orsera, vlasnici i korisnici poljoprivrednog zemljišta i šuma*

1. Sustavno održavati dimovodne kanale na objektima

***Izvršitelj zadatka:*** *Općina Vrsar-Orsera putem ovlaštene osobe*

1. Sustavno organizirati i provoditi vježbe evakuacije u svim objektima gdje se okuplja veći broj osoba (škola, vrtić, ustanove i sl.)

***Izvršitelj zadatka:*** *Pravne osobe u čijim objektima boravi, radi ili se okuplja veći broj osoba*

**Članak 3.**

 Sredstva za provedbu obveza Općine Vrsar-Orsera koje proizlaze iz ovoga Provedbenog plana osigurat će se do visine utvrđene Proračunom Općine Vrsar-Orsera za 2023. godinu.

**Članak 5.**

 Ovaj Provedbeni plan stupa na snagu danom donošenja, a objavit će se na službenoj internetskoj stranici Općine Vrsar-Orsera.

**KLASA: 240-01/23-01/03**

**URBROJ: 2163-40-01-03/35-23-1**

**Vrsar-Orsera, \_\_\_\_\_\_\_\_\_\_\_\_\_\_\_\_\_**

**OPĆINSKO VIJEĆE OPĆINE VRSAR-ORSERA**

**PREDSJEDNICA OPĆINSKOG VIJEĆA**

**MARINA DEAK**

**\_\_\_\_\_\_\_\_\_\_\_\_\_\_\_\_\_\_\_\_\_\_**